9 кылме

9 кылме (9 ноябрь) — григориан кечышот почеш идалыкын 313-шо (кужемдыме ийлаште — 314-ше) кечыже. Идалык пытыме марте 52 кече кодеш.

 Пайрем да памятный дате-влак 
 Фашизм, расизм да антисемитизм ваштареш кучедалме кече палемдалтеш.

 Лӱмгече 
Шке лӱмгечыштым Марк, Капитолина, Степан, Терентий, Максим, Афанасий ден Андрей-влак палемдат.

 Событий-влак 
Тугак ончо: :Категорий:Кылме тылзын 9 кечысе событий-влак
 1938 — Германийыште нацист-влак еврей-влакым поктылаш тÿҥалыныт.
 1989 — Берлин пырдыжым сÿмырымö паша тÿҥалын.

 Шочыныт 
Тугак ончо: :Категорий:Кылме тылзын 9 кечынже шочшо-влак
 1935 — Михаил Матвеевич Глазырин, администраций вуйлатыше, Марий республикын сулло чоҥышыжо. Киров велыште шочын. 8 ий Марстройтрестыште инженерлан тыршыме деч вара «Маригражданстройыш» вончен, а 1983-1990-ше ийлаште Министр-влак погын вуйлатышын алмаштышыже сомылым шуктен да Кугыжаныш Погынын депутатше лийын. Суапле пашажлан «Знак Почёта» да Паша Йошкар Знамя орден-влак, ятыр чап танык дене палемдалтын.
 1960 — Дмитрий Викторович Шахтарин, Марий Элын сулло журналистше. Ончычсо паша корныжо шочмо Кужэҥер кундемысе комитет дене кылдалтын. Но 1991-ше ий гыч журналистик пашашке куснен: ончыч «Республика», вара «Марийская правда» газет редакцийын пашаеҥже лийын. Кок тӱжемше (2000) ийыште Кужэҥер кундемысе погынын вуйлатышыжлан шогалын.
 1958 — Вячеслав Анатольевич Кольцов, журналист, радиовӱдышӧ, Марий Элын сулло журналистше. Тудо Морко кундемыште шочын-кушкын. Марий кугыжаныш университетым тунем лекмек, Марий радиошто пашам ышташ тӱналын. 1996-шо ий гыч «Эркас» ушемын художественный вуйлатышыже лийын, а 2001-ше ий гыч «Марий Эл» телерадиокомпанийын радио редакторлан пашам ышта. «Мик-мек» мыскара муро ансамбльын чолга мурызыжо лийын.
 1971 — Ирина Николаевна Мищенко, спорт пашаеҥ. Йошкар-Олаште шочын. 13 ияш улмыж годымак вӱдыштӧ ийме спортлан шӱмаҥын, но кок ий гыч дзюдош куснен. Российысе чемпионатын ший, Совет Ушем чемпионатын той призёржо лийын. 1990-ше ийыште – Марий Элын эн сай спортсменже. Кызыт Америкыште ила.
 1971 — Алевтина Петровна Кузнецова, марий йылмызе, шанчызе, туныктышо, кусарыше, филологий шанче кандидат (2012).

 Коленыт 
Тугак ончо: :Категорий:Кылме тылзын 9 кечынже колышо-влак
 1970 — Михаил Иванов (Михаил Ефимович Иванов), марий серызе, журналист, 1941–1945 ийласе Кугу Ачамланде сарын участникше. 

 Калык пале 
Тиде кечын товатлыме мутым шукташак тыршыман. Ешыште кугу ойго лийын гын, Юмо деч тудым тöрлаш, чоным луштараш йодыныт. А эрласе кечылан, тауштымо амал дене, черкыш каен – сортам чÿктеныт.


Категорий:9 кылме